Publication: Magyar Közlöny
Issue: MK-2002-158 (Year: 2002, Number: 158)
Era: 1990-2004
Section: 2001, 399, 403.; 53/2001. (XI. 29.) AB határozat, ABH
Paragraph Index: 876

(1) bekezdésben foglalt követelménynek, mert az Országgyûlés a népszavazásból esetlegesen következõ jogalkotási kötelezettségének nem tud eleget tenni. Az Alkotmány 28/C. § (3) bekezdése alapján, ha az országos népszavazást el kell rendelni, az eredményes népszavazás alapján hozott döntés az Országgyûlésre kötelezõ. Az Nsztv. 8. § (1) bekezdése ezt úgy fogalmazza meg, hogy az eredményes ügydöntõ népszavazással hozott döntés kötelezõ az Országgyûlésre. Az Alkotmány és az Nsztv. rendelkezései alapján tehát egy olyan népszavazási döntés esetében, amely valamely, a jövõben bekövetkezõ eseménytõl függõen kötelezi az Országgyûlést jogszabályalkotásra vagy éppen az attól való tartózkodásra, a parlament az esemény megtörténtének pillanatától köteles eleget tenni az Alkotmány 28/C. § (3) és az Nsztv. 8. § (1) bekezdésekben foglalt kötelezettségének. A népszavazásra bocsátandó kérdésben az Európai Unióval kötendõ csatlakozási szerzõdés tartalmától és az abban esetlegesen szereplõ átmeneti mentesség idejétõl függ, hogy az Országgyûlést a népszavazás eredménye mikor és milyen jogi norma megalkotására kötelezi. A kérdés ugyanis arra irányul, hogy ha a Magyar Köztársaság az Európai Unióhoz történõ csatlakozásáról szóló szerzõdésben Magyarország átmenetileg mentesül a külföldi magánszemélyek termõföld-tulajdonszerzési tilalma feloldásának kötelezettsége alól, úgy az átmeneti idõ leteltéig e tilalmat a magyar jogalkotó feloldja vagy ne oldja fel.

Source: https://magyarkozlony.hu/hivatalos-lapok/41f9005b35dfab657d910a3d8b61f9d7c0049d51/dokumentumok/d2daad22b585a2e7aec8482234634c575f17b594/letoltes